PATVIRTINTA

Šiaulių lopšelio-darželio ,,Bitė“ direktoriaus

2023 m. vasario 9 d. įsakymu V3-49 (1.6.)

**ŠIAULIŲ LOPŠELIO-DARŽELIO ,,BITĖ“ 2023-2025 METŲ**

**KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

 1. Šiaulių lopšelio-darželio ,,Bitė“ (toliau – lopšelis-darželis) korupcijos prevencijos programa (toliau – Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa ir kitais teisės aktais, reglamentuojančiais korupcijos prevencijos veiklą.

 2. Programos tikslas - užtikrinti korupcijos prevenciją lopšelyje-darželyje, siekti kompleksiškai šalinti neigiamas sąlygas, skatinančias korupcijos atsiradimą, siekti asmenis atriboti nuo korupcinio pobūdžio nusikalstamų veikų darymo bei kitų veiksmų, kurie didina korupcijos sklaidą lopšelyje-darželyje, atlikimo. Programa siekiama paskatinti visuomenę reikšti nepakantumą korupcijai, sustiprinti visuomenės paramą korupcijos prevencijos priemonėms įgyvendinti, užtikrinti glaudesnį lopšelio-darželio bendradarbiavimą su vyriausybinėmis ir nevyriausybinėmis organizacijomis, kitais asmenimis, ginant prigimtines ir kitas bendras žmogaus teises ir laisves.

**II SKYRIUS**

 **LOPŠELIO-DARŽELIO VEIKLOS SITUACIJOS ANALIZĖ ANTIKORUPCINIU POŽIŪRIU**

3. Lopšelis-darželis yra Šiaulių miesto savivaldybės biudžetinė įstaiga. Lopšelio-darželio pagrindinė paskirtis – ikimokyklinio ugdymo grupės mokykla kalbėjimo ir kalbos sutrikimų turintiems vaikams lopšelis-darželis (kodas 31114120), kita lopšelio-darželio paskirtis – ikimokyklinio ugdymo grupės mokykla įvairiapusių raidos sutrikimų, kompleksinių ir kitų negalių turintiems vaikams (kodas 31114770).

 4. Lopšelis-darželis yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo, mokslo ir sporto ministro įsakymais, Šiaulių miesto savivaldybės tarybos sprendimais, Šiaulių miesto savivaldybės administracijos direktoriaus įsakymais, kitais teisės aktais.

 5. Korupcijos pasireiškimo tikimybės analizė atliekama, vadovaujantis Korupcijos pasireiškimo tikimybės nustatymo ir jo atlikimo tvarkos rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2021 m. lapkričio 30 d įsakymu Nr.2-246 „Valstybės ar savivaldybės įstaigos veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis“.

 6. Atlikus vertinimą, nustatyta, kad lopšelyje-darželyje korupcijos pasireiškimo tikimybė minimali:

 6.1. turto valdymas ir disponavimas apskaitomas vadovaujantis Apskaitos politikoje nustatytomis tvarkomis, kasmet atliekama turto inventorizacija, sudaromi ir patvirtinami apyrašai;

 6.2. viešieji pirkimai vykdomi vadovaujantis Decentralizuotų viešųjų pirkimų vykdymo ir vidaus kontrolės tvarkos aprašas, apie pirkimus skelbiama teisės aktų nustatyta tvarka internete; 6.3. pedagogai į darbą priimami vadovaujantis Lietuvos Respublikos švietimo, mokslo ir sporto ministro nustatyta tvarka, direktoriaus pavaduotojas ugdymui ir ugdymo aprūpinimo padalinio vadovas – Lietuvos Respublikos Vyriausybės nustatyta konkursų skelbimo tvarka, aptarnaujantis personalas - vadovaujantis Lietuvos Respublikos darbo kodeksu;

 6.4. direktorius, direktoriaus pavaduotojai ugdymui, viešųjų pirkimų organizatoriai įstatymų nustatyta tvarka skelbia viešųjų ir privačių interesų deklaracijas;

 6.5. vaikai į lopšelį-darželį registruojami ir priimami Šiaulių miesto savivaldybės tarybos nustatyta tvarka. Apie laisvas vietas informacija Švietimo skyriui teikiama kiekvieną penktadienį;

 6.6. atlyginimo dydis už vaikų išlaikymą ir lengvatos taikomos Šiaulių miesto savivaldybės tarybos nustatyta tvarka;

 6.7. lopšelio-darželio direktoriaus metinė veiklos ataskaita teikiama Šiaulių miesto savivaldybės tarybai ir skelbiama viešai.

 7. Įvertinus aukščiau pateiktus veiksnius, lopšelyje-darželyje minimali korupcijos tikimybė galima šiose veiklos srityse:

 7.1. formuojant įstaigos personalą;

 7.2. vykdant sprendimus, nustatančius mokesčių lengvatas;

 7.3. organizuojant ir vykdant viešųjų pirkimų procedūras;

 7.4. įgyvendinant teisės aktais pavestas funkcijas.

**III SKYRIUS**

**PROGRAMOS TIKSLAI IR UŽDAVINIAI**

 8. Programos tikslai:

 8.1. įgyvendinti veiksmingą antikorupcinių priemonių sistemą lopšelyje-darželyje;

 8.2. atskleisti ir šalinti prielaidas korupcijai pasireikšti;

 8.3. užtikrinti skaidrų viešųjų paslaugų administravimą;

 9. Programos uždaviniai:

 9.1. užtikrinti veiksmingą ir ilgalaikį korupcijos prevencijos priemonių įgyvendinimą;

 9.2. siekti, kad visų sprendimų priėmimo procesai būtų skaidrūs, atviri ir prieinami lopšelio-darželio bendruomenei;

 9.3. užtikrinti, kad gyventojams būtų sudaryta galimybė anonimiškai pateikti informaciją apie lopšelio-darželio darbuotojų teikiamų paslaugų kokybę, galimai korupcinę veiklą;

 9.4. viešinti informaciją apie galimas korupcines veikas ir nustatytus korupcijos atvejus.

**IV SKYRIUS**

**KORUPCIJOS PREVENCIJOS PRINCIPAI**

 10. Teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų.

 11. Visuotinio privalomumo – korupcijos prevencijos subjektais gali būti visi asmenys.

 12. Sąveikos- korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

**V SKYRIUS**

**KORUPCIJOS PREVENCIJOS PRIEMONĖS**

 13. Korupcijos prevencijos priemonės yra:

 13.1. prašymų dėl informacijos apie asmenį, siekiantį eiti arba einantį pareigas savivaldybės įstaigoje, pateikimas Lietuvos Respublikos specialiųjų tyrimų tarnybai, vadovaujantis įstatymų nustatyta tvarka;

 13.2. 6 punkte nurodytų dokumentų įgyvendinimo priežiūra, lopšelio-darželio parengtų dokumentų nuolatinis atnaujinimas, atsižvelgiant į pasikeitusius teisės aktus;

 13.3. personalo mokymas ir informavimas;

 13.4. korupcijos pasireiškimo tikimybės nustatymas;

 13.5. Lietuvos Respublikos viešųjų ir privačių interesų derinimo valstybinėje tarnyboje įstatymo nuostatų gyvendinimas;

 13.6. visuomenės įtraukimas į korupcijos Programos įgyvendinimą. Skatinti bendruomenę pranešti apie korupcinius teisės pažeidimus ar mėginimą juos daryti lopšelio-darželio aplinkoje, sudaryti sąlygas apie tai pranešti telefonu, elektroninėje erdvėje ir kt. priemonėmis.

**VI SKYRIUS**

**PROGRAMOS ADMINISTRAVIMAS**

 14. Programai įgyvendinti sudaromas programos įgyvendinimo priemonių planas (priedas), kuris nustato korupcijos prevencijos priemones, vykdytojus, vykdymo terminus, laukiamus rezultatus, įgyvendinimo vertinimo kriterijus.

 15. Lopšelio-darželio bendruomenė, visi suinteresuoti juridiniai ir fiziniai asmenys gali teikti pasiūlymus lopšelio-darželio direktoriui dėl programos papildymo ar pakeitimo.

**VII SKYRIUS**

**BAIGIAMOSIOS NUOSTATOS**

 16. Už antikorupcinės politikos įgyvendinimą lopšelyje-darželyje atsako direktorius.

 17. Programa skelbiama viešai lopšelio-darželio tinklalapyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Šiaulių lopšelio-darželio ,,Bitė 2023-2025 metų korupcijos prevencijos programos priedas

**ŠIAULIŲ LOPŠELIO-DARŽELIO ,,BITĖ“ 2023-2025 METŲ KORUPCIJOS PREVENCIJOS PROGRAMOS GYVENDINIMO PRIEMONIŲ PLANAS**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Vykdytojas | Vykdymo laikas | Laukiami rezultatai | Įgyvendinimo vertinimo kriterijai | Finansavimas |
| 1. | Supažindinti lopšelio-darželio bendruomene su įstaigos priimtais dokumentais susijusiais su korupcijos prevencijos programa ir priemonių planu jai įgyvendinti. | Direktorius | Iki 2023-03-01 paskelbti programą ir priemonių planą tinklalapyje.  | Bendruomenė susipažins su programa ir priemonių planu. | Su dokumentais susipažinusių darbuotojų skaičius. | Nereikalingas |
| 2. | Dalyvauti mokymuose, seminaruose antikorupcijos klausimais. | Administracija | 2023-2025 | Darbuotojai įgis daugiau žinių apie korupcijos pasekmes ir prevenciją. | Dalyvių skaičius | SB, ML. |
| 3. | Lopšelio-darželio internetinėje svetainėje skelbti informaciją apie vykdomą veiklą, teikiamas paslaugas | Administracija | 2023-2025 | Visuomenė gaus išsamią informaciją apie lopšelio-darželio veiklą. | Paskelbtų dokumentų skaičius. | Nereikalingas |
| 4. | Privačių interesų deklaracijų teikimas | Administracija | Ne vėliau kaip per 30 kalendorinių dienų, po deklaruojančio asmens išrinkimo, priėmimo ar paskyrimo į pareigas dienos.  | Pateiktos privačių interesų deklaracijos. | Pateikusių deklaracijas skaičius | Nereikalingas |
| 5. | Įgyvendinti asmenų, siekiančių eiti pareigas lopšelyje-darželyje, tikrinimo procedūras vadovaujantis Lietuvos Respublikos įstatymais | Direktorius | Prieš skiriant į pareigas | Įvertinus asmens patikimumą, mažinama korupcijos pasireiškimo lopšelyje-darželyje tikimybė | Asmenų, dėl kurių buvo kreiptasi į kompetentingas valstybės institucijas, skaičius | Nereikalingas |
| 6. | Korupcijos pasireiškimo tikimybės nustatymas lopšelyje-darželyje | Direktoriaus įsakymu sudaryta darbo grupė | 2024 IV-as ketvirtis | Parengta išvada apie korupcijos pasireiškimo tikimybę lopšelyje-darželyje sudarys galimybę nustatyti rizikos sritis ir taikyti prevensines priemones | Parengta išvada | Nereikalingas |
| 7. | Galimybių sudarymas lopšelio-darželio internetinėje svetainėje ir patalpose pateikti gyventojams anonimines anketas apie suteiktų paslaugų kokybę, aptarnavimo kultūrą bei galimas korupcinio pobūdžio apraiškas įstaigoje | Administracija | 2023-2025 | Bus įvertintos veiklos sritys, kuriose egzistuoja didžiausa korupcijos pasireiškimo tikimybė. | Atliktų apklausų skaičius. Parengta apklausos rezultatų analizės ataskaita. | Nereikalingas |
| 8. | Skundų dėl lopšelio-darželio darbuotojų veiklos, esant korupcijos pasireiškimo rizikai, nagrinėjimas.  | Direktoriaus įsakymu sudaryta darbo grupė | Gavus skundą | Padidės pasitikėjimas lopšelio-darželio veikla vykdant antikorupcines priemones | Išnagrinėtų skundų skaičius | Nereikalingas |
| 9. | Visuomenės informavimas apie nustatytas korupcijos apraiškas ir priimtus sprendimus. | Direktorius | Gavus informaciją | Padidės pasitikėjimas lopšelio-darželio veikla vykdant antikorupcines priemones. | Pateiktų pranešimų skaičius | Nereikalingas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_